മദ്യവിമോചന സമരം ജനകീയ പ്രക്ഷോഭമാക്കും: നേതൃസംഗമം തൃശൂര്: ജനുവരി 30 ന് ആരംഭിക്കുന്ന മദ്യവിമോചന സമരം ജനകീയ പ്രക്ഷോഭമാക്കി മാറ്റാന് മദ്യനിരോധന ഐക്യവേദി ജില്ലാ നേതൃസംഗമം തീരുമാനിച്ചു. മദ്യനിരോധനത്തിനുവേണ്ടിയുള്ള അന്തിമ പോരാട്ടമായ മദ്യവിമോചന സമരത്തില് സമൂഹത്തിന്റെ എല്ലാ തട്ടിലുള്ളവരെയും പങ്കെടുപ്പിക്കും. ആദ്യഘട്ടമായി ചിതറിനില്ക്കുന്ന മദ്യനിരോധന ഗ്രൂപ്പുകളെ ഒന്നിപ്പിക്കും. സംഗമം ഐക്യവേദി സംസ്ഥാന വൈസ് പ്രസിഡന്റ് ജോയ് അയിരൂര് ഉദ്ഘാടനം ചെയ്തു. മധ്യമേഖല ചെയര്മാന് കെ.കെ. ജോസ് അധ്യക്ഷത വഹിച്ചു. സംസ്ഥാന ജനറല് സെക്രട്ടറി ഇ.എ. ജോസഫ് മുഖ്യ പ്രഭാഷണം നടത്തി. സംസ്ഥാന സെക്രട്ടറി വിത്സന് പണ്ടാരവളപ്പില്, ജില്ലാ കോഓര്ഡിനേറ്റര് ഇ.പി. വര്ഗീസ്, മദ്യനിരോധന സമിതി ജില്ലാ സെക്രട്ടറി പി.ഐ. ജോസ്, ഗ്രെയ്സ് സണ്ണി, പോള് ചെവിടന്, എന്.ടി. ജോസ്, ഒ.ആര്. രാജു എന്നിവര് പ്രസംഗിച്ചു. ജില്ലാ ഭാരവാഹികളായി ഇ.പി. വര്ഗീസ് മേലൂര്പ്രസിഡന്റ്, കെ.എന്. സത്യഭാമ ടീച്ചര് തൃശൂര്, പി.ഐ. ജോസ് അരണാട്ടുകര വൈസ് പ്രസിഡന്റുമാര്, കെ.കെ. കൃഷ്ണന് കേച്ചേരിസെക്രട്ടറി, ഗ്രെയ്സ് സണ്ണി നടത്തറ, ഡോ. സജ്ജീവനി സുലൈമാന് കുന്നംകുളം ജോയിന്റ് സെക്രട്ടറിമാര്, പോള് ചെവിടന് പുതുക്കാട്ട്രഷറര് എന്നിവരെ തെരഞ്ഞെടുത്തു.